Euroopa Liidu Teataja L 128 , 21/05/1997 Lk 0008 - 0009



Komisjoni määrus (EÜ) nr 896/97, 20. mai 1997, millega muudetakse ja parandatakse määrust (EÜ) nr 1663/95, millega nähakse ette nõukogu määruse (EMÜ) nr 729/70 kohaldamise üksikasjalikud eeskirjad seoses EAGGF tagatisrahastu raamatupidamisarvestuse kontrollimise ja heakskiitmisega EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 21. aprilli 1970. aasta määrust (EMÜ) nr 729/70 ühise põllumajanduspoliitika rahastamise kohta, [1] viimati muudetud määrusega (EÜ) nr 1287/95, [2] eriti selle artikli 5 lõiget 3, ning arvestades, et: määruse (EMÜ) nr 729/70 artikli 5 lõike 2 punkti b kohaselt peab komisjon kontrollima ja heaks kiitma kõnealuse määruse artiklis 4 osutatud makseasutuste raamatupidamisarvestuse enne asjaomasele eelarveaastale järgneva aasta 30. aprilli; määruse (EMÜ) nr 729/70 artikli 5 lõike 2 punktis b osutatud otsuses raamatupidamisarvestuse kontrollimise ja heakskiitmise kohta käsitletakse ainult esitatud raamatupidamisaruannete ühtsust, täpsust ja õigsust; otsus selliste kulutuste lõpliku debiteerimise ja tagasilükkamise kohta, millega seotud ettemakseid on vähendatud või need on peatatud, lähtudes eelkõige nõukogu otsusest 94/729/EÜ [3] eelarvedistsipliini kohta ja/või komisjoni 16. veebruari 1996. aasta määrusest (EÜ) nr 296/96 liikmesriikide edastatavate andmete, Euroopa Põllumajanduse Arendus- ja Tagatisfondi (EAGGF) tagatisrahastust rahastatavate kulude igakuise kirjendamise ning määruse (EMÜ) nr 2776/88 kehtetuks tunnistamise kohta, [4] ja/või millega seotud ettemakseid on vähendatud vastavalt kõnealuse määruse artikli 4 lõikele 3, tehakse edaspidi määruse (EMÜ) nr 729/70 artikli 5 lõike 2 punkti c kohaselt; vältimaks, et vähendatud või peatatud kulutusi ei rahastataks komisjoni määruse (EÜ) nr 1663/95 [5] artikli 7 kohaldamisest tulenevalt enneaegselt või ajutiselt, tuleks neid sätteid kohandada; on vaja parandada oluline viga määruse (EÜ) nr 1663/95 prantsuskeelses versioonis; käesolevas määruses ettenähtud meetmed on kooskõlas Euroopa Põllumajanduse Arendus- ja Tagatisfondi komitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 1663/95 artikli 7 lõige 1 asendatakse järgmisega: "1. Määruse (EMÜ) nr 729/70 artikli 5 lõike 2 punktis b sätestatud otsustes raamatupidamisarvestuse kontrollimise ja heakskiitmise kohta tuleb kindlaks määrata igas liikmesriigis vastaval eelarveaastal tehtav kulutuste määr, mille EAGGF arvele kandmine kinnitatakse kõnealuse määruse artikli 5 lõike 1 punktis b osutatud raamatupidamisaruannete alusel, ning vastava eelarveaasta ettemaksete vähendamised ja peatamised, sealhulgas komisjoni määruse (EÜ) nr 296/96 [6] artikli 4 lõike 3 teises lõigus osutatud vähendamised, ilma et see piiraks kõnesoleva artikli lõike 2 punkti c kohaselt hiljem tehtud otsuste kohaldamist. Lõikes 1 osutatud raamatupidamisaruannete kontrollimise ja heakskiitmise otsuste kohaselt liikmesriikidelt tagasi nõutavad või liikmesriikidele makstavad summad määratakse kindlaks, lahutades vastaval eelarveaastal tehtud ettemaksed samaks aastaks lõike 1 kohaselt kinnitatud kulutustest. Need summad lahutatakse kulutustega seotud ettemaksetest, mida makstakse alates teisest kuust pärast seda kuud, kui jõustus otsus raamatupidamisarvestuse kontrollimise ja heakskiitmise kohta, või need liidetakse kõnesolevatele ettemaksetele." Artikkel 2 (Käsitleb ainult prantsuskeelset versiooni) Artikkel 3 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 20. mai 1997 Komisjoni nimel komisjoni liige Franz Fischler [1] EÜT L 94, 28.4.1970, lk 13. [2] EÜT L 125, 8.6.1995, lk 1. [3] EÜT L 293, 12.11.1994, lk 14. [4] EÜT L 39, 17.2.1996, lk 5. [5] EÜT L 158, 8.7.1995, lk 6. [6] EÜT L 39, 17.2.1996, lk 5. --------------------------------------------------